News Update: สหรัฐฯ รอดชัตดาวน์ ผ่านงบประมาณชั่วคราวในนาทีสุดท้าย ต่อเวลาถึง ธ.ค. แต่ยังเสี่ยงผิดนัดชำระหนี้ - FINNOMENA
ปธน.โจ ไบเดน ได้ลงนาม อนุมัติร่างกฎหมายงบประมาณชั่วคราว เพื่อวัตถุประสงค์พิเศษในระยะสั้น ทำให้รัฐบาลสหรัฐฯ หลีกเลี่ยงการชัตดาวน์หน่วยงานภาครัฐได้ทันเวลา
1 ต.ค. 2564

เช้านี้ (1 ต.ค.) ปธน.โจ ไบเดน ได้ลงนาม อนุมัติร่างกฎหมายงบประมาณชั่วคราว เพื่อวัตถุประสงค์พิเศษในระยะสั้น ทำให้รัฐบาลสหรัฐฯ หลีกเลี่ยงการชัตดาวน์หน่วยงานภาครัฐได้ทันเวลา หลังเงินสดใกล้หมดคลัง สามารถดำเนินงานต่อได้จนถึงวันที่ 3 ธ.ค. โดยการลงนามดังกล่าวเกิดขึ้นเพียงไม่กี่ชั่วโมงก่อนถึงเส้นตายในเที่ยงคืนวันพฤหัสบดี (ตามเวลาสหรัฐฯ)
โจ ไบเดน กล่าวว่า นี่คือการตอบสนองที่สำคัญและเร่งด่วนของประเทศ ซึ่งสภายังมีเรื่องที่ต้องดำเนินการอีกมาก
ไม่กี่ชั่วโมงก่อนหน้านี้ สภาคองเกรสเพิ่งจะผ่านกฎหมายงบประมาณชั่วคราวดังกล่าว โดยวุฒิสภาสหรัฐฯ อนุมัติกฎหมายงบประมาณชั่วคราวด้วยคะแนนเสียง 65-15 เสียง ซึ่งมีวุฒิสภาเดโมแครต 50 คน และวุฒิสภารีพับลิกัน 15 คน โหวตสนับสนุนร่างกฎหมายดังกล่าว
ร่างกฎหมายดังกล่าวจะทำให้ภาครัฐสามารถดำเนินงานต่อไปจนถึง 3 ธ.ค. ครอบคลุมเงินเพื่อบรรเทาทุกข์จากพายุเฮอริเคน และการอพยพผู้ลี้ภัยชาวอัฟกัน ในขณะที่ฝ่ายนิติบัญญัติได้จัดทำแผนเงินทุนสำหรับทั้งปี
หากสภาคองเกรสผ่านร่างกฎหมายดังกล่าวไม่ทันเวลา การชัตดาวน์ของหน่วยงานรัฐอาจนำไปสู่การเลิกจ้างพนักงานรัฐและการระงับบริการบางอย่าง การขาดแคลนเงินคลังคือความท้าทายของรัฐบาลที่กำลังต่อสู้กับการแพร่ระบาดของโควิด ซึ่งก่อนหน้านี้ฝ่ายบริหารของ โจ ไบเดน กล่าววว่า การชัตดาวน์มีผลเพียงเล็กน้อยต่อสาธารณสุข
แม้สภาคองเกรสจะผ่านร่างกฎหมายแล้ว แต่ฝ่ายนิติบัญญัติต้องอนุมัติการขยายเพดานหนี้ก่อน 18 ต.ค. เพื่อหลีกเลี่ยงการผิดนัดชำระหนี้ครั้งแรกของสหรัฐฯ ที่อาจส่งผลให้คนจำนวนมากตกงาน เกิดความเสียหายทางเศรษฐกิจ และทำให้ตลาดหุ้นตกต่ำ
พรรคเดโมแครตที่ครองเสียงข้างมากในสภาล่าง พยายามผลักดันกฎหมายเพิ่มงบประมาณภาครัฐและขยายเพดานหนี้ในร่างกฎหมายเดียวกัน ในขณะที่รีพับลิกันที่ครองเสียงข้างมากในสภาบน คัดค้านร่างกฎหมายดังกล่าว ซึ่งการขยายเพดานหนี้ไม่อนุญาตให้รัฐบาลใช้จ่ายเพิ่ม แต่จะทำให้กระทรวงการคลังมีงบประมาณเพียงพอครอบคลุมงบประมาณรายจ่าย
Mitch McConnell วุฒิสภาจากพรรครีพับลิกัน ย้ำว่า รีพับลิกันจะลงคะแนนเสียงให้ร่างกฎหมายระดมทุนที่ไม่รวมการขยายเพดานหนี้เท่านั้น
อ้างอิง: https://www.cnbc.com/2021/09/30/government-shutdown-congress-moves-to-pass-funding-bill.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Joe Biden
News Update
สหรัฐฯ
หนี้สหรัฐฯ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA